Владислав Ходасевич
Петербург

Превод от руски: Димитър Калев, —

chitanka.info

На грижи жалки и еднообразни

там всички се отдаваха в несвяст.

Сред клетници, полужив от съблазни,

един-единствен ходех аз.

И гледаха към мене — и забравяха

клокочещите чайници; далеч

по печките им валенки загаряха;

следяха стихотворната ми реч.

Тогава в мрака руски, погребален

видях вестителка във цветове,

открих и лада музикален

в посичащите ветрове.

И полудявах от видения

през заледения канал,

и влачех с крачки потрошени

зловонен рибешки хрущял,

и всеки стих проврял през проза,

изкълчил всеки ред и пласт,

аз присадих класическата роза

в съветски шипков храст.

12 декември 1925, Chaville

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.